Χριστόφορος Εμποροκωμήτης

Ο Χριστόφορος Εμποροκωμήτης ήταν Έλληνας ιερομόναχος του 17ου-18ου αιώνα, διδάσκαλος και συγγραφέας. Θεωρείτο από μαθητές του ως λογιώτατος και πνευματοφόρος κήρυξ του ευαγγελίου.

Βιογραφία
Γεννήθηκε στα Ιωάννινα και είχε φήμη για την ευρύτητα της παιδείας και για την ενάρετη διαγωγή του. Από το 1699 μέχρι τις αρχές του 18ου αιώνα δίδαξε στην Κέρκυρα. Συνέγραψε και το 1728 εξέδωσε, πιθανότατα στο Βουκουρέστι, μελέτη γύρω από το ζήμημα της εκπόρευσης του Αγίου Πνεύματος. Ο λόγος του Εμποροκωμήτη έχει χαρακτηριστεί ήρεμος και πράος, αλλά ταυτόχρονα «ακαταμάχητος» και «ισχυρός», ως η «φωνή της αληθείας» της Ελληνορθόδοξης Εκκλησίας απέναντι σε εκείνους που είχαν αποσκιρτήσει και είχαν μετατραπεί σε σφοδρούς πολέμιούς της, όπως ο Νικόλαος Κομνηνός Παπαδόπουλος.

Συγγράμματα
 Εγχειρίδιον περί της εκπορεύσεως του Παναγίου Πνεύματος, ήτοι Απολογία προς τον αιδεσιμώτατον Αββάν Νικόλαον Κομνηνόν Παπαδόπουλον (1728).Ο τίτλος είναι σύμφωνα με τον Φιλητά, βλ. Βλασόπουλος (1848), ό.π. Ο Δημητρακόπουλος (1872), ό.π., το αναφέρει ελαφρά παραλλαγμένο: Εγχειρίδιον περί της εκπορεύσεως του αγίου Πνεύματος, ήτοι απολογία προς τον αιδεσιμώτατον Κύριον Νικόλαον Κομνηνόν Παπαδόπουλον.

Παραπομπές

Κατηγορία:Έλληνες λόγιοι του 17ου αιώνα
Κατηγορία:Ορθόδοξοι λόγιοι